หม่อมเจ้าจุลเจิม ยุคล

พลตรี หม่อมเจ้าจุลเจิม ยุคลราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า กับเหรียญรัตนาภรณ์ และพระราชทานยศทหารชั้นนายพลเป็นกรณีพิเศษ, เล่ม ๑๓๖, ตอน ๑๖ ข, ๗ พฤษภาคม พ.ศ. ๒๕๖๒, หน้า ๒ (22 มกราคม พ.ศ. 2490 – 27 พฤศจิกายน พ.ศ. 2568) หรือ ท่านชายใหม่ เป็นพระโอรสในพระเจ้าวรวงศ์เธอ พระองค์เจ้าอนุสรมงคลการ กับหม่อมอุบล ยุคล ณ อยุธยา และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว

พระประวัติ
หม่อมเจ้าจุลเจิม ยุคล (ท่านชายใหม่) ประสูติเมื่อวันที่ 22 มกราคม พ.ศ. 2490 เป็นพระโอรสในพระเจ้าวรวงศ์เธอ พระองค์เจ้าอนุสรมงคลการ กับหม่อมอุบล ยุคล ณ อยุธยา (สุฤทธิ์) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และ พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา 

หม่อมเจ้าจุลเจิมมีเชษฐา เชษฐภคินี และขนิษฐา ร่วมอุทร 4 องค์ คือ

 มาลินีมงคล อมาตยกุล (ท่านหญิงหยอย; 24 มิถุนายน พ.ศ. 2483)
 ปัทมนรังษี เสนาณรงค์ (ท่านหญิงเม้า; 12 สิงหาคม พ.ศ. 2484)
 หม่อมเจ้าชาตรีเฉลิม ยุคล (ท่านชายมุ้ย; 29 พฤศจิกายน พ.ศ. 2485)
 หม่อมเจ้านภดลเฉลิมศรี ยุคล (ท่านหญิงยุ้ย; 23 ตุลาคม พ.ศ. 2496)

หม่อมเจ้าจุลเจิมศึกษาชั้นประถมที่วชิราวุธวิทยาลัย และชั้นมัธยมศึกษาตอนต้นที่โรงเรียนสาธิตมหาวิทยาลัยศรีนครินทรวิโรฒ ประสานมิตร ก่อนจะได้รับการส่งไปศึกษาต่อจนจบมัธยมศึกษาตอนปลายที่โรงเรียน Kemper Military School รัฐมิสซูรี สหรัฐ และศึกษาต่อจนจบปริญญาตรีด้านวิศวกรรมไฟฟ้า จากมหาวิทยาลัย Western Pacific University (ปัจจุบันคือมหาวิทยาลัย California Miramar University) และหลักสูตรปริญญาโทด้านการจัดการกีฬา

 ชีวิตส่วนองค์ 
หม่อมเจ้าจุลเจิมเสกสมรส 2 ครั้ง ครั้งแรกเสกสมรสกับหม่อมศิริพร ยุคล ณ อยุธยา (เสนาลักษณ์) ซึ่งถึงแก่กรรมด้วยโรคมะเร็งเมื่อวันที่ 12 พฤษภาคม พ.ศ. 2532 มีโอรส-ธิดา 2 คน คือ  
 หม่อมราชวงศ์รังษิพันธ์ ยุคล (คุณชายเหมา; 15 มีนาคม พ.ศ. 2518)
 หม่อมราชวงศ์จันทรลัดดา ยุคล (คุณหญิงแอร์; 4 พฤศจิกายน พ.ศ. 2520)

ต่อมาได้เสกสมรสใหม่กับหม่อมอัญชลี ยุคล ณ อยุธยา (ขัติยสุรินทร์) ในปี พ.ศ. 2533 มีธิดา 2 คน คือ
 หม่อมราชวงศ์แม้นนฤมาส ยุคล (คุณหญิงแม้น; 17 กันยายน พ.ศ. 2533)
 หม่อมราชวงศ์จันทรนิภา ยุคล (คุณหญิงไหม; 3 มกราคม พ.ศ. 2535)

 สิ้นชีพิตักษัย 
พลตรี หม่อมเจ้าจุลเจิม ยุคล สิ้นชีพิตักษัยอย่างสงบ ณ วังที่ประทับ อำเภอแม่ริม จังหวัดเชียงใหม่ เมื่อวันพฤหัสบดีที่ 27 พฤศจิกายน พ.ศ. 2568 เวลา 08:13 น. สิริชันษา 78 ปี โดยเมื่อวันที่ 28 พฤศจิกายน พ.ศ. 2568 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าเฉลิมศึกยุคล ซึ่งเป็นพระภาดาของหม่อมเจ้าจุลเจิม เสด็จแทนพระองค์ไปในการพระราชทานน้ำหลวงสรงศพหม่อมเจ้าจุลเจิม ณ ศาลาร้อยปี วัดเบญจมบพิตรดุสิตวนารามราชวรวิหาร

 การทำงาน 
 รับราชการทหาร ยศร้อยตรี ศูนย์สงครามพิเศษหน่วยกองรบที่ 1 (กรพ.) ค่ายวชิราลงกรณ์ จังหวัดลพบุรี
 นายทหารประจำส่วนพระองค์สมเด็จพระบรมโอรสาธิราชฯ สยามมกุฎราชกุมาร กองทหารมหาดเล็ก
 รับราชการที่กรมข่าวทหารบก ช่วยราชการในกองอำนวยการรักษาความปลอดภัย (กรป.)
 ราชองครักษ์พิเศษรักษาพระองค์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
 ผู้ช่วยผู้อำนวยการสำนักนโยบายและแผน กรมราชองครักษ์ประกาศสำนักนายกรัฐมนตรี เรื่อง ให้นายทหารรับราชการ Link
 อดีตประธานสโมสรฟุตบอลราชวิถี
ราชการสนาม ปฏิบัติหน้าที่ป้องกันและปราบปราม ผกค พื้นที่เขาค้อ จังหวัดเพชรบูรณ์ เมื่อปี 2518 ได้รับพระราชทานเหรียญพิทักษ์เสรีชน (ส.ช.2) ประเภทที่ 2 จากเหตุการณที่เขาค้อ ปี 2518

พลตรีหม่อมเจ้าจุลเจิม ยุคล ได้รับพระมหากรุณาธิคุณจากพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานยศทหารชั้นนายพลเป็นกรณีพิเศษ จากพลตรี เป็น พลเอก ในปี พ.ศ. 2562ราชกิจจานุเบกษา ๗ พฤษภาคม ๒๕๖๒ ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า กับเหรียญรัตนาภรณ์ และพระราชทานยศทหารชั้นนายพลเป็นกรณีพิเศษ เป็นนายทหารพิเศษ ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ราชสกุล “ยุคล” กับการเมืองไทย อย่างไรก็ตาม เมื่อวันที่ 7 พฤศจิกายน พ.ศ. 2566 ก็ได้มีพระบรมราชโองการโปรดเกล้าฯ ให้ลดยศของพลเอกหม่อมเจ้าจุลเจิม ยุคล ลงเป็นพลตรีตามเดิมพระบรมราชโองการ ประกาศ พระราชทานปรับลดชั้นยศนายทหารชั้นสัญญาบัตรด่วน! โปรดเกล้าฯ ลดยศทหาร "หม่อมเจ้าจุลเจิม" ซึ่งหลังจากนั้นไม่นาน หม่อมเจ้าจุลเจิมได้โพสต์กลอนราชสวัสดิ์ผ่านเฟสบุ๊กของพระองค์"พลตรี หม่อมเจ้าจุลเจิม ยุคล" โพสต์เฟซบุ๊ก กลอน "ราชสวัสดิ์"

 การปฏิบัติหน้าที่ในพระราชพิธีบรมราชาภิเษก พุทธศักราช 2562 
หม่อมเจ้าจุลเจิม ยุคล ได้ปฏิบัติหน้าที่สำคัญเนื่องในพระราชพิธีบรมราชาภิเษก พุทธศักราช 2562 โดยในช่วงที่สมเด็จพระเจ้าอยู่หัวทรงสรงพระมุรธาภิเษก โดยพลตรี หม่อมเจ้าจุลเจิม ยุคล ได้ถวายบังคม 3 ครั้ง แล้วเสด็จขึ้นมณฑปพระกระยาสนานและทูลเกล้าฯ ถวายน้ำเทพมนตร์ด้วยพระเต้านวเคราะห์ รัชกาลที่ 4 จากนั้นวักน้ำจากพระเต้านวเคราะห์ รัชกาลที่ 4 ขึ้นมาแตะที่พระนลาฏ เสร็จแล้วหม่อมเจ้าจุลเจิมเสด็จลงจากมณฑปพระกระยาสนาน และถวายบังคม 3 ครั้ง

 หลักสูตรทหาร 
100x100pxหลักสูตรส่งทางอากาศ ชั้นที่ 3 | กองทัพบก80x80pxหลักสูตรการรบแบบจู่โจม | กองทัพบก100x100pxหลักสูตรกระโดดร่ม ชั้นที่ 3 | กองทัพบกสิงคโปร์

 พระเกียรติยศ

 เครื่องราชอิสริยาภรณ์ 
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า กับเหรียญรัตนาภรณ์ และพระราชทานยศทหารชั้นนายพลเป็นกรณีพิเศษ, เล่ม ๑๓๖, ตอน ๑๖ ข, ๗ พฤษภาคม พ.ศ. ๒๕๖๒, หน้า ๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙, ตอน ๓๕ ข , ๓ ธันวาคม พ.ศ. ๒๕๕๕, หน้า ๒
ราชกิจจานุเบกษา,ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕, ตอน ๑๖ ข ๑๔ ธันวาคม พ.ศ. ๒๕๕๑, หน้า ๑
ราชกิจจานุเบกษา, ประกาศ เรื่อง พระราชทานเครื่องราชอิสริยาภรณ์จุลจอมเกล้า ฝ่ายหน้า กับเหรียญรัตนาภรณ์ และพระราชทานยศทหารชั้นนายพลเป็นกรณีพิเศษ หน้า ๒ เล่ม ๑๓๖ ตอนที่ ๑๖ ข, ๗ พฤษภาคม พ.ศ. ๒๕๖๒
ราชกิจจานุเบกษา,แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน ฉบับพิเศษ หน้า ๖๙ เล่ม ๙๕ ตอนที่ ๕๔, ๒๐ มีนาคม พ.ศ. ๒๕๒๑

 พงศาวลี 

 อ้างอิง 

หมวดหมู่:หม่อมเจ้าชาย
จุลเจิม ยุคล
หมวดหมู่:ทหารบกชาวไทย
หมวดหมู่:ราชองครักษ์พิเศษ
หมวดหมู่:กปปส.
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:บุคคลจากโรงเรียนวชิราวุธวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:พลตรี
หมวดหมู่:หม่อมเจ้า ชั้น 5